COMUNA SÂNTANDREI

Nr.1549 din 20.02.2020
INFORMARE privind intenţia de elaborare 

Plan Urbanistic Zonal ”Parcelare teren pentru locuințe, nr.cad.58938, 

sat Palota, com. Sântandrei”
Proiectant: S.C.Contemporan Proiect S.R.L.– arh.Oprea Ionuț, coordonator arh.Buruiană Antonina
Primăria Sîntandrei anunţă intenţia de elaborare a unui Plan urbanistic zonal de lotizare teren pentru locuințe în comuna Sîntandrei, sat Palota, nr.cad.58938, la inițiativa lui Theisz Anton, Kotting Maria-Olga, Nilggesz Cristina, Croitoru Maria, Theisz Rudolf, Theisz Petru.
Zona luată în considerare este situată în intravilan, în partea de sud-est a localității Palota și conform PUG 2006 se află în UTR 1 Palota - zona de locuire a satului. Terenul studiat se identifică prin nr.cad.58938  cu suprafața totală de 9578mp aflat în proprietatea a 6 persoane fizice.  Accesul la teren se face din str.principală, pe strada Pădurii cu nr.cad.10405, cu lățime ce va ajunge la 12 m.
Prin P.U.Z. se propune parcelarea în 14 loturi pentru locuințe, cu un drum privat de acces nou creat, median, avînd lățimea de 12m. Drumul de acces la lotul mare se va lărgi și el la un profil de 12,0m prin cedarea de către inițiatorii PUZ  a unei fîșii de teren
Asigurarea cu utilități se va face prin racordare la rețele de alimentare cu energie electrică, gaz, apă-canal existente pe strada principală.

Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 / 31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sîntandrei, în perioada  21.02 – 01.03.2020, în intervalul orar 9:00 – 14:00 . Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@gmail.com. 
Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsurile la observaţiile transmise vor fi comunicate in scris persoanelor care au formulat sesizări/ sugestii.

